TAMPEREEN YLIOPISTON NORMAALIKOULU

**OPINTO-OPAS 2025**

8. JA 9. LUOKKIEN VALINNAISAINEET

LUKUVUOSINA 2025–2026 JA 2026–2027

Oppilaan nimi ja luokka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SISÄLLYS**

PERUSKOULUN TUNTIJAKO JA VALINNAISAINEIDEN VALINTA

VALINTOJEN MÄÄRÄ

ARVIOINTI

VALINNAISAINEIDEN VALINTA-AIKATAULU

VALINNAISAINEIDEN VALINTA WILMASSA

VALINNAISAINEET

I Taito- ja taideaineiden valinnaiset

Kahden kurssin kokonaisuudet

Kotitalous (v2KO1 tai v2KO2)

Kuvataide (v2KU1 tai v2KU2)

Käsityö A (v2KÄTN1 tai v2KÄTN2)

Käsityö B (v2KÄTS1 tai v2KÄTS2)

Musiikki (v2MU1 tai v2MU2)

Yhden kurssin aineet

 Kotitalous (v1KO)

 Kuvataide (v1KU)

 Käsityö A (vKÄTN)

 Käsityö B (v1KÄTS)

 Musiikki (v1MU)

 Liikunta (v1LI)

II Muut valinnaisaineet

Kolmen kurssin kokonaisuudet

 Makumatka maailmalle ja hygieniapassi (m3KO)
 Monipuolinen kuvataide (m3KU)

 Kellarista studioon ja stagelle (m3MU)

 Tekninen työ – projekteja ja pintakäsittelyä (m3KÄTN)
 Tietotekniikka (m3AT)

Ranska, B2 (m3RB2)

 Saksa, B2 (m3SB2)

 Venäjä, B2 (m3VB2)

Kahden kurssin kokonaisuudet

 Leivontaa ja herkkuruokia (m2KO)

 Tiloja – rakentaen, veistäen ja muotoillen (m2KU)
 Liiku monipuolisesti ja kehity (m2LI)

 Ilmaisutaito (m2ILM)

 Vapaaehtoistyö (m2VAP)

Teknologia (m2FTV)

3D-tulostus ja valmistusteknologia (m2KÄTN)

Yhden kurssin aineet

 Iloa ja onnistumisia liikunnasta (m1LI)

 Ruokailoa omaan elämään (m1KO)

 Linssin läpi (m1KU)

 Omin käsin (m1KÄTS)

 Let’s speak English! (m1EN)

 Tietoteknologia (m1AT)

 Nuorten ihmissuhdetaitojen kurssi (NUISKU) (m1NU)
 Maailma tänään (m1HI)

1

**PERUSKOULUN TUNTIJAKO JA VALINNAISAINEIDEN** **VALINTA**

Tampereen yliopiston normaalikoulussa on käytössä opetussuunnitelman mukainen tuntijako, jossa oppilaat voivat valita **11 kurssia (= vuosiviikkotuntia)** opiskelemistaan aineista. Oppilaat voivat tällöin paremmin suuntautua heitä itseään kiinnostaville oppimisen alueille. Valinnaisaineiden opetus on jaksotettu erikseen arvosteltaviin ja sisällöltään itsenäisiin kurssikokonaisuuksiin. Tämä lisää opiskelun tavoitteellisuutta ja parantaa oppimistuloksia.

**Valinnaisaineet on jaettu kahteen pääryhmään: I taito- ja taideaineiden valinnaiset sekä II muut** **valinnaiset aineet. (Taulukko 1.)**

**I Taito- ja taideaineiden valinnaiset**

Taito- ja taideaineiden valinnaisia on sekä yhden että kahden kurssin laajuisina. **Kahden kurssin aineiden** (2 x 38 tuntia) opiskelu alkaa kahdeksannella vuosiluokalla ja päättyy yhdeksännellä vuosiluokalla. **Yhden** **kurssin aineet** (1 x 38 tuntia) opiskellaan kahdeksannella vuosiluokalla.

**Taito- ja taideaineiden valinnaisissa jokainen valinta on oltava eri oppiainetta.**

**II Muut valinnaiset aineet**

Muut valinnaiset aineet muodostuvat kolmen ja kahden kurssin paketeista ja yhden kurssin aineista. **Kolmen** **kurssin aineet** (3 x 38 tuntia) valitaan 8. (1 kurssi) ja 9. luokkaa (2 kurssia) varten. **Kahden kurssin** **aineiden** (2 x 38 tuntia) opiskelu alkaa kahdeksannella vuosiluokalla ja päättyy yhdeksännellä vuosiluokalla. **Yhden kurssin aineet** (1 x 38 tuntia) opiskellaan yhdeksännellä vuosiluokalla.

**Huom.! Valinnaiset kielet** **(B2): B2-kielen laajuus on neljä kurssia, joista kolme sisältyy valinnaisaineisiin ja yksi kurssi** **opetetaan ylimääräisenä 8. luokalla.**

**Oppilaan kaikkien valinnaisainevalintojen (taito- ja taideaineiden valinnaiset sekä muut** **valinnaiset aineet) joukossa voi samaa oppiainetta olla enintään viisi kurssia.**

**Valinnaisaineiden määrään vaikuttaa jo aikaisemmin tehty toisen A-kielen valinta (A2-kieli) ja** **opiskelu musiikki- tai sirkustaidepainotuksella.**

 Taulukko 1.

 **Taito- ja taideaineet:**              **Muut valinnaisaineet:**

|  |  |  |  |  |  |
| --- | --- | --- | --- | --- | --- |
| **v2**   (1+1)   v2KO   v2KU  v2KÄTN   v2KÄTS   v2MU  | **v2**   (1+1)   v2KO  v2KU   v2KÄTN   v2KÄTS  v2MU  | **v1**   (1+0)   v1KO   v1KU   v1KÄTN   v1KÄTS   v1MU   v1LI   | **m3**   (1+2)   m3KO   m3KU  m3MU  m3KÄTN   m3AT   m3RB2   m3SB2  m3VEB2     | **m2**   (1+1)   m2KO  m2KU   m2LI  m2ILM   m2FTV  m2KÄTN   m2VAP  | **m1**   (0+1)    m1LI   m1KO   m1KU   m1KÄTS   m1EN   m1AT   m1NU   m1HI  |

2

**VALINTOJEN MÄÄRÄ**

**Valintojen määrä riippuu jo aiemmin tehdyistä valinnoista: kaksi A-kieltä ja musiikki- tai** **sirkustaidepainotus (Taulukko 2.)**

**I Taito- ja taideaineiden valinnaiset**

1. Yleislinjan ja sirkustaidepainotuksen oppilaat voivat valita kaksi kahden kurssin ainetta (=V2) ja yhden kurssin aineen (=V1).
2. Musiikkipainotuksen oppilaatvoivat valita yhden kurssin aineen (=V1).

**II Muut valinnaisaineet**

1. Yhtä A-kieltä opiskelevat (ei saksaa eikä ranskaa), voivat valita yhden kolmen kurssin aineen (=M3), yhden kahden kurssin aineen (=M2) sekä yhden kurssin aineen (=M1).
2. Kahta A-kieltä opiskelevat voivat valita yhden kolmen kurssin aineen (=M3).
3. Sirkustaidepainotuksessa opiskelevat voivat halutessaan valita m3- ryhmästä, mutta ainoastaan B2-kielen.

Lisätietoja opinnoista ja valinnaisuudesta antavat 7. luokkien opinto-ohjaaja Tiina Ojala ja rehtori Jussi Karjalainen[. Lisätietoja valinnaisaineista löydät](https://norssi.uta.fi/perusopetus/opetussuunnitelma/) myös koulumme opetussuunnitelmasta sivulta <https://norssi.uta.fi/perusopetus/opetussuunnitelma/>.



(X) vapaaehtoinen valinta, joka on B2-kieli

3

**ARVIOINTI**

Ne valinnaiset aineet, jotka muodostavat yhtenäisen, vähintään kahden vuosiviikkotunnin oppimäärän, arvioidaan numeroin vuosiluokilla 7-9. Oppimäärältään alle kaksi vuosiviikkotuntia käsittävät valinnaiset aineet ja tällaisista oppimääristä koostuvat kokonaisuudet arvioidaan sanallisesti. Taito- ja taideaineiden valinnaisaineiden arvosanat vaikuttavat oppiaineen päättöarvosanaan. Muut valinnaiset aineet -ryhmään kuuluvista aineista tulee päättötodistukseen arvio joko numeroin tai merkinnällä ”hyväksytty”.

**VALINNAISAINEIDEN VALINTA-AIKATAULU**

Valinnaisaineet valitaan tammikuussa. Opinto-ohjaaja informoi oppilaita oppituntien aikana. Valinnaisaineista järjestetään huoltajille **valinnaisaineinfo keskiviikkona 15.1.2025 klo 18.00.** Oppilaat tekevät valinnaisaineiden valinnan Wilmassa **26.1.2025 klo 24.00 mennessä. Valinnat voi tehdä Wilmassa** **15.1.2025 klo 18.00 alkaen.**

**VALINNAISAINEIDEN VALINTA WILMASSA**

7. luokkalaiset valitsevat valinnaisaineet Wilmassa 15.1.-26.1.2025välisenä aikana. **Valinta tehdään kotona yhdessä huoltajien kanssa.**

Mikäli valinnan tekeminen ei onnistu kotona, voidaan valinta tehdä myös koulussa oppilaanohjaaja Tiina Ojalan opastamana. Tätä varten **opolla on koululla** **päivystys perjantaina 24.1.2025 klo 13.30-15.00 tilassa** **G1.7.**

Oppilaat saavat valintaa varten opinto-oppaan paperiversiona ja heitä informoidaan valinnaisaineista ja valinnan suorittamisesta Wilmassa oppitunneilla. Wilmassa oppilaan sivulla on kurssitarjotin, josta löytyy linkki ”Valinnaisaineet 2025”.

1. Valinnaisaineet on merkitty palkkeihin (=riveille) niiden lyhenteillä. Samat lyhenteet löydät opinto-oppaasta.
2. **Valitse itsellesi ensin taito- ja taideaineiden valinnaiset.** Ensimmäiseltä riviltä löytyvät kahden (2) kurssin valinnaisaineet, kolmannelta riviltä samoin kahden (2) kurssin aineet (**valitse** **eri aine kuin ensimmäiseltä riviltä)** ja viidenneltä riviltä yhden (1) kurssin aineet **(valitse eri** **aine kuin kaksi edellä valittua).** Katso ohjeesta, mihin ryhmään kuulut ja kuinka monta valintaa voit tehdä (taulukko 2). **Valitse myös varavalinnat riveiltä 2, 4 ja 6 (varavalinnat voivat olla** **keskenään samoja).** Valinnat tehdään klikkaamalla.
3. **Valitse itsellesi sitten muut valinnaisaineet.** Seitsemänneltä riviltä löytyvät kolmen (3) kurssin valinnaisaineet, yhdeksänneltä riviltä kahden (2) kurssin aineet ja yhdenneltätoista riviltä yhden (1) kurssin aineet. Katso ohjeesta, mihin ryhmään kuulut ja kuinka monta valintaa voit tehdä (taulukko 2). **Valitse myös varavalinnat riveiltä 8, 10 ja 12.** Valinnat tehdään klikkaamalla.
4. Tarkista että valintojen määrä sekä oppiaine on oikea (taulukko 2). **Oppilaan kaikkien varsinaisvalinnaisvalintojen** (valinnat riveiltä 1, 3, 5, 7, 9, 11) **joukossa voi samaa** **oppiainetta olla enintään viisi kurssia.**
5. **Valintoja ei tarvitse tallentaa.** Palaa etusivulle.

4

**VALINNAISAINEET**

**I Taito- ja taideaineiden valinnaiset**

**Kahden kurssin kokonaisuudet (1 kurssi 8. lk ja 1 kurssi 9. lk)**

**Kotitalous (v2KO)**

Kotitalouden kahden kurssin valinnaisainekokonaisuudessa syvennetään ja laajennetaan 7. luokalla opittuja taitoja. Tavoitteena on ohjata itsenäiseen ja vastuulliseen arjen hallintaan.

Testataan ajankohtaisia ruokatrendejä, omia ruokakokeiluja, kisataan kokkisotaa, valmistetaan eri maiden leipiä, jälkiruokia, juhlitaan kalenterivuoden juhlia, kokataan ja viihdytään yhdessä.

**Kuvataide (v2KU)**

Kahden kurssin kuvataiteessa sukelletaan maalaamisen huikeaan maailmaan. Maalaustaide jäsentää ajattelua, luovuutta, elämän hahmottamista ja itsetuntoa. Kurssilla käytetään sekä tuttuja ja perinteisiä että uusia ja kokeilevia materiaaleja. Maalaustekniikoihin on mahdollista yhdistää myös esim. 3d-tekniikoita ja valokuvausta.

**Käsityö A (v2KÄTN)**

Käsityön A vaihtoehdon kursseilla syvennetään käsityön sisältöalueiden puu- ja metalliteknologioiden sekä elektroniikan osaamista oppilasta kiinnostavien harjoitustöiden avulla. Valinnaisaineessa opitaan valmistamaan vuosikymmeniä kestäviä käyttöesineitä. Opetuksessa huomioidaan oppilaan kiinnostuksen kohteet harjoitustöitä suunniteltaessa. 8.-luokalla suoritettavalla kurssilla keskitytään tekemään ensisijaisesti puumateriaalista valmistettavia tuotteita. 9.-luokan kurssilla puolestaan perehdytään metallin työstöön. Oppilas voi kehittää kurssilla esimerkiksi hitsaustaitojaan. Opetus tapahtuu käsityön teknisen työn menetelmin ja laittein.

**Käsityö B (v2KÄTS)**

Muotoile moneksi –kursseilla syvennetään oppilaan tietoisuutta kestävästä kehityksestä, kierrätyksestä ja hyvästä laadusta niin materiaalien kuin valmistamisenkin osalta. Kurssi on jatkoa Taitavaksi tuunamalla – kurssille. Kurssilla käytettävä materiaali hankitaan eri tahojen kautta, jolloin kurssin sisältö voi eri vuosina hieman muuttua. Lähtökohtana ovat oppilaiden omat kiinnostuksen kohteet, joiden perusteella opetuksen tavoitteita ja sisältöjä tarkennetaan yhdessä ryhmän kanssa.

**Musiikki (v2MU)**

Musiikin valinnaisessa aineessa syvennetään oppilaan omaa musiikillista ilmaisua; soittamista, laulamista, liikettä ja musiikillista keksintää sekä kehitetään oppilaan valmiuksia monipuolisen musiikin vastaanottamiseen. Lisäksi tutustutaan mikrofoni- ja miksaustekniikkaan ja hyödynnetään musiikkiteknologiaa opiskelun tukena.

5

**Yhden kurssin aineet (1 kurssi 8.lk)**

**Kotitalous (v1KO)**

Kotitalouden yhden kurssin valinnaisainekokonaisuudessa syvennetään ja laajennetaan 7. luokalla opittuja taitoja. Tavoitteena on ohjata itsenäiseen ja vastuulliseen arjen hallintaan.

Kurssilla suunnitellaan omia aterioita sekä valmistetaan erilaisia ruokia ja leivonnaisia.

**Kuvataide (v1KU)**

Yhden kurssin kuvataiteessa keskitytään piirtämiseen, johon voidaan yhdistää myös muita tekniikoita. Kurssilla harjoitellaan löytämään omalle persoonalle soveltuvaa ilmaisua, käyttämään kuva-analyysia ja hallitsemaan erilaisia piirtämistekniikoita. Välineitä pyritään käyttämään monipuolisesti. Piirtämisen avulla tutkitaan ympäristöä, eläimiä ja ihmisiä. Piirtämisen avulla pyritään löytämään rentoutumisen, ilon ja onnellisuuden olotila.

**Käsityö A (v1KÄTN)**

Käsityön A vaihtoehdon lyhytkurssilla syvennetään käsityön sisältöalueiden puuteknologioiden sekä elektroniikan osaamista oppilasta kiinnostavien harjoitustöiden avulla. Opetuksessa huomioidaan oppilaan kiinnostuksen kohteet harjoitustöitä suunniteltaessa. 8.-luokalla suoritettavalla kurssilla keskitytään tekemään ensisijaisesti puumateriaalista valmistettavia tuotteita. Lisäksi valinnaisaineessa tutustutaan elektroniikkaan ja oppilaalla on mahdollisuus rakentaa kurssilla elektroninen laite. Opetus tapahtuu käsityön teknisen työn menetelmin ja laittein.

**Käsityö B (v1KÄTS)**

Taitavaksi tuunaamalla –kurssilla lisätään oppilaan tietoisuutta kestävästä kehityksestä, kierrätyksestä ja hyvästä laadusta niin materiaalien kuin valmistamisenkin osalta. Kurssilla käytettävä materiaali hankitaan eri tahojen kautta, jolloin kurssin sisältö voi eri vuosina hieman muuttua. Lähtökohtana ovat oppilaiden omat kiinnostuksen kohteet, joiden perusteella opetuksen tavoitteita ja sisältöjä tarkennetaan yhdessä ryhmän kanssa. Kestävän kehityksen ja kierrätyksen teemasta voi valita myös Muotoile moneksi –kurssin.

**Musiikki (v1MU)**

Tässä valinnaisaineessa saat opastusta kitaran, ukulelen ja basson soitossa. Opit harjoittelemaan ja kehittämään soittotaitoasi määrätietoisesti niin, että musisoinnista voi tulla hyvä harrastus. Kurssilla harjoitellaan kitaralla ja ukulelella perussäestystä avosoinnuilla ja barre-otteilla, melodia- ja riffisoittoa tabulatuureilla, blueskaavaa ja muita sointukiertoja sekä soolon soittoa. Bassolla harjoitellaan komppeja, bassokuvioita ja sointukiertoja. Lisäksi kuunnellaan erilaisia kitaroita ja kitaran sukuisia soittimia sekä tunnettujen soolokitaristien ja basistien soittoa.

**Liikunta (v1LI)**

Liikunnan yhden kurssin kokonaisuudessa syvennetään ja laajennetaan aiemmin opittuja liikunnan tietoja ja taitoja. Kurssilla liikutaan monipuolisesti ja erilaisissa ympäristöissä, kokeillaan monipuolisesti eri liikuntamuotoja, saadaan ryhmässä positiivisia liikuntakokemuksia ja kehitetään aiemmin opittuja liikuntataitoja. Kurssia suunniteltaessa pyritään huomiomaan oppilaiden toiveita kurssin sisällöistä.

6

**II Muut valinnaisaineet**

**Kolmen kurssin kokonaisuudet (1 kurssi 8. lk ja 2 kurssia 9. lk)**

**Makumatka maailmalle ja hygieniapassi (m3KO)**

Tehdään omia ateriasuunnitelmia, tutustutaan maustamiseen, syksyn herkkuihin, erityisruokavalioihin. Leivotaan karjalan piirakoita, kansainvälisiä joululeivonnaisia, rakennetaan piparkakkutaloja, tehdään pastaa pastakoneella, herkutellaan uunijäätelöillä jne.

Valmistetaan ruokia oppilaiden toivemaiden mukaan ja tutustutaan eri maiden ruokakulttuureihin. Tehdään esim. meksikolaista, italialaista, amerikkalaista, kiinalaista, intialaista, japanilaista, thaimaalaista, ranskalaista, kreikkalaista ruokaa.

Tutustutaan hygieniapassissa vaadittaviin tehtäviin, käydään läpi eri ruoka-aineiden valmistukseen ja säilytykseen sisältyviä tehtäviä ja valmistetaan aterioita hygienia huomioiden. Oppilailla on mahdollisuus suorittaa valtakunnallinen hygieniapassitesti.

**Monipuolinen kuvataide (m3KU**)

Tämä valinnaisaine mahdollistaa kuvataiteen monipuolisimman tekemisen. Kursseilla maalataan, piirretään, muotoillaan, valokuvataan, tehdään sekatekniikkatöitä. Monipuolisten tekniikoiden ohessa kehitetään omaa ilmaisua, innovatiivisuutta ja luovuutta. Sisältöjä painotetaan ryhmän oppilaiden toiveiden mukaan. Tavoitteena on oppia myös nauttimaan kuvataiteesta ja käyttämään kuvataidetta havainnoinnin ja ajattelun jäsentämisen välineenä.

**Kellarista studioon ja stagelle (m3MU)**

Tämä valinnaisaine on sinulle, joka haluat kehittää itseäsi laulajana tai soittajana joko solistina tai yhtyeen jäsenenä. Siksi harjoitellaan myös esiintymistä ja vuorovaikutusta yleisön kanssa. Oman soittimen lisäksi tutustutaan äänentoiston ja -muokkauksen tekniikkaan sekä bändisoitinten, kuten kosketinsoittimien, kitaran, basson ja rumpujen rooleihin ja soittotekniikkaan. Lopuksi valmistetaan yhteinen projekti, konsertti tai muu esitys, jossa mahdollisuuksien mukaan tehdään yhteistyötä eri oppiaineiden kanssa sekä hyödynnetään musiikkiteknologiaa.

**Tekninen työ – projekteja ja pintakäsittelyä (m3KÄTN)**

Valinnaisaine koostuu kolmesta kurssista, joiden aikana syvennetään mm. puunkäsittelyn, metalliteknologian, sähkö- ja moottoritekniikan, elektroniikan sekä muovin työstön osaamista. Kursseilla opetetaan oppilaita työskentelemään ja käyttämään työvälineitä turvallisesti. Valinnaisaineessa oppilaalla on mahdollisuus suorittaa viisi vuotta voimassa oleva työturvallisuuskortti. Harjoitustöinään oppilas voi valmistaa esimerkiksi puukon, kunnostaa moottoriajoneuvoa sekä harjoitella ruiskumaalausta. Kurssien aikana oppilaalla on mahdollisuus toteuttaa laajempi projektiluonteinen työ. Oppilas voi vaikuttaa kursseilla opetettavien sisältöjen laajuuteen omien kiinnostustensa pohjalta. Valinnaisaineessa opitaan monipuolisesti erilaisia taitoja, joista on paljon hyötyä tulevaisuudessa.

**Tietotekniikka (m3AT)**

Oppiaineena tietotekniikka pyrkii pääsääntöisesti tarjoamaan jo opintojen aikana **tulevaisuuden haasteita** **nykynuorille**. Oppiaineen näkökulma on ensisijaisesti tulevaisuutta hahmottava. Tietotekniikan opetus tutustuttaa oppilaan käyttämään teknistyvän yhteiskunnan mahdollisuuksia eettisesti ja moraalisesti järkevästi sekä turvallisesti. Toisaalta tietotekniikassa pyritään luomaan valmiuksia siirtyä erilaisten palveluiden ja toimintojen **käyttäjästä niiden tekijäksi**. Kokonaisuudessa perehdytään mm. kuvan- ja äänenkäsittelyyn,

7

digitaaliseen videoeditointiin, tietoverkkoihin, sosiaalisen median sovelluksiin, kotisivujen laadintaan, ohjelmoinnin perusteisiin ja peliohjelmointiin. Lisäksi tutustutaan myös 360-kuvien ja videoiden tuottamiseen niin pc- kuin VR-ympäristöön. Tietotekniikassa tutustutaan 3D-mallintamiseen ja tulostetaan itse suunniteltuja esineitä 3D-tulostimella. Tietotekniikka antaa myös hyvät valmiudet 2. asteen opintojen digitaalisiin toimintaympäristöihin.

**Ranska, B2 (m3RB2)**

Bonjour! Valinnaisessa ranskassa tutustumme ranskan kieleen ja ranskalaiseen kulttuuriin monipuolisesti.

Ranska on yksi maailman eniten puhutuista kielistä ja sitä osaamalla maailmasi avartuu. Ranska on romaaninen kieli ja lähellä espanjaa ja italiaa, ja lisäksi sillä on paljon yhteistä sanastoa englannin kanssa, joten huomaat, että osaat ranskaa jo yllättävän paljon!

Opiskelun tavoitteena on oppia ymmärtämään ja käyttämään ranskaa erilaisissa jokapäiväisissä vuorovaikutustilanteissa. Tunneilla harjoitellaan kuuntelemaan, ääntämään, puhumaan ja kirjoittamaan ranskaa. Kursseilla aiheina ovat esim. matkustaminen, ruoka, kahvila- ja ravintolatilanteet, perhe, ystävät, koulu ja harrastukset. Kielen rakenteista opetellaan keskeisimpiä. Bienvenue!

**Saksa, B2 (m3SB2)**

Yläkoulussa alkavassa valinnaisessa saksassa pääpaino on puhumisen ja ääntämisen harjoittelussa sekä totuttelussa kuuntelemaan ja hahmottamaan saksan kieltä siten, että pystyy kertomaan itselleen läheisistä asioista sekä toimimaan käytännön tilanteissa. Tavoitteena on myös oppia havaitsemaan eroja suomalaisen ja saksankielisten maiden kulttuurien välillä sekä tutustua saksankielisten maiden elämäntapaan. Aiheina kurssien aikana ovat mm. perhe, koulu, ystävät, ruoka, harrastukset, ostokset ja matkustaminen.

**Venäjä, B2 (m3VB2)**

Tavoitteenamme on kurssilla perehtyä venäjän kieleen ja venäläiseen kulttuuriin. Aloitamme luonnollisesti aakkosten eli kyrillisten kirjainten opettelusta. Suullisen kielitaidon harjoittelu on myös mukana alusta alkaen: opimme tervehtimään, kertomaan itsestämme ja esittämään kysymyksiä keskustelukumppanille. Opintojen edetessä mukaan tulevat lukeminen, kirjoittaminen, kuullun ymmärtäminen, kielioppi ja maantuntemus. Kaikkia näitä kielen osa-alueita harjoittelemme monipuolisin työmenetelmin. Tavoitteena on oppia ymmärtämään ja käyttämään venäjän kieltä yksinkertaisissa arkipäivän tilanteissa ja saavuttaa perusvalmiuden jatkaa kielen opiskelua peruskoulun jälkeen. **Добро пожаловать!**

**Kahden kurssin kokonaisuudet (1 kurssi 8. lk ja 1 kurssi 9. lk)**

**Leivontaa ja herkkuruokia (m2KO)**

Luovuus valloilleen leivonnassa! Leivotaan mutakakkuja, pullia, sämpylöitä, tuulihattuja, mustikkapiirakoita, muffineita, donitseja, täytekakkuja, pasteijoita, kevyitä leivonnaisia, whoopieseja, kuppikakkuja ja muita ajankohtaisia leivonnaisia. Suunnittele ja toteuta herkkuruokasi erilaisten teemojen pohjalta, esim. pasta, pizza, kala, liha, tex-mex, salaatit, vohvelit. Kurssin sisältöön voit vaikuttaa itse.

8

**Tiloja – rakentaen, veistäen ja muotoillen (m2KU)**

Kahden kurssin kuvataiteessa keskitytään muotoihin ja tilaan. Kurssilla muotoillaan ja veistetään esineitä/veistoksia savesta, kipsistä, puusta, kivestä tai erilaisista massoista. Kurssilla myös rakennetaan tiloja, pienoismalleja ja taideteoksia. Kolmiulotteisiin tekniikoihin voidaan yhdistää myös esim. piirtämistä, maalausta ja valokuvausta. Tavoitteena kurssilla on kuitenkin tehdä ja kokea kolmiulotteisia teoksia eri kokoisina.

**Liiku monipuolisesti ja kehity (m2LI)**

Tällä kurssilla pääset liikkumaan innostuneessa ja motivoituneessa seurassa. Ohjelmassa on pallo- ja mailapelejä, muuten kurssin liikuntamuodot suunnitellaan ryhmän kanssa yhdessä. Mahdollisuuksien mukaan teemme tutustumiskäyntejä koulun ulkopuolelle. Liikuntamuotoja vaihdellaan, jotta mahdollisimman moni saisi onnistumisen kokemuksia. Kurssi arvioidaan asteikolla 4-10, arvosana muodostuu työskentelystä ja taitojen oppimisesta.

**Ilmaisutaito (m2ILM)**

Haluaisitko päästä toteuttamaan itseäsi näyttämöllä ja työskentelemään tiiviissä ryhmässä yhteisen tavoitteen saavuttamiseksi? Ilmaisutaitokurssilla saat rohkeutta ja itsevarmuutta esiintymistilanteisiin sekä pääset näyttelemään yleisön edessä. Kahdeksannella luokalla toteutetaan esimerkiksi näytelmäprojekti oman idean tai valmiin käsikirjoituksen pohjalta. Projektiin osallistuminen on antoisa kokemus: tuntien uurastus huipentuu yhteiseen onnistumisen iloon!

Yhdeksännellä luokalla pääset kehittämään draamataitojasi edelleen. Tuotetaan yhdessä viihdyttäviä esityksiä kouluyhteisön iloksi ja tehdään mahdollisuuksien mukaan teatteriaiheisia vierailuja.

**Teknologia (m2FTV)**

Teknologia-valinnaisaineessa tutustutaan meitä ympäröivään teknologiaan ja opetellaan ymmärtämään sen toimintaperiaatteita. Harjoitustöinä suunnitellaan ja toteutetaan ohjelmoitavilla Lego-sarjoilla tietokoneohjattuja malleja erilaisista teknisistä laitteista. Lisäksi rakennetaan elektroniikkaan perustuvia ohjelmoitavia laitteita. Opiskelussa yhdistyvät käsillä tekeminen ja ohjelmointi. Laitteita suunnitellaan, kehitetään, rakennetaan ja ohjelmoidaan projektitöinä pienissä ryhmissä. Tuotoksi dokumentoidaan digitaalisesti.

**3D-tulostus ja valmistusteknologia (m2KÄTN)**

Valinnaisaineessa tutustutaan laitteiden ohjelmointiin ja valmistukseen. Oppilaalla on mahdollisuus valmistaa tuotteita, joissa käytetään 3d-tulostusta, laser-työstöä ja cnc-jyrsintää. Kurssien aikana oppilas oppii suunnittelemaan kolmiulotteisia kappaleita sekä tutustuu bittikartta- ja vektorigrafiikkaan. Opetuksessa käytetään myös muita käsityön teknisen työn sisältöalueen tekniikoita ja koneita. Oppilas oppii tuottamaan kursseilla monipuolisesti erilaisia hyödykkeitä, joista on paljon hyötyä tulevaisuudessa. Valinnaisaineessa perehdytään ja harjoitellaan työelämässä tarvittavia taitoja.

**Vapaaehtoistyö (m2VAP)**

Kurssilla pohditaan mitä vapaaehtoistyö voi olla ja miksi ihmiset tekevät sitä. Tutustumme erilaisiin

järjestöihin esim. Amnesty International, Plan, Reilu Kauppa, MLL, SPR, Taksvärkki, Nuorten Turvatalo, Osviitta, Hope. Käymme tekemässä vapaaehtoistyötä kurssin ajankohdasta riippuen esim. Kuuselan vanhainkodissa, paketoimme joululahjoja vankiloihin, järjestämme kierrätystorin tai ystävätoimintaa maahanmuuttajille tai ikäihmisille. Mahdollisuuksien mukaan teemme yhteistyötä alakoulun kanssa esim. yhteisen peli-/leikkitunnin, Nälkäpäiväkeräyksen tai lähiympäristön roskien keräämisen muodossa. Oppilaiden toiveet huomioidaan kurssilla.

9

**Yhden kurssin aineet (1 kurssi 9. lk)**

**Iloa ja onnistumisia liikunnasta (m1LI)**

Tällä liikunnan kurssilla kokeillaan monia eri liikuntamuotoja. Kurssin sisällöt suunnitellaan ryhmän kanssa yhdessä. Sisältöinä on ainakin pallo- ja mailapelit ja sirkustaiteeseen liittyvät liikuntamuodot ryhmän niin halutessa. Kurssilla pääset virkistymään koulupäivän aikana innokkaassa seurassa. Kurssi arvioidaan hyväksymismerkinnällä, joka edellyttää pääsääntöisesti aktiivista osallistumista.

**Ruokailoa omaan elämään (m1KO)**

Yhden kurssin kotitaloudessa perehdytään oman elämän hallintaan, laitetaan arjen ruokarumba rullaamaan juhlien suunnittelua unohtamatta. Mietitään, miten selviydytään itsenäisestä elämästä: omasta hyvinvoinnista, ruoanvalmistuksesta, leipomisesta, kodin viihtyisyydestä huolehtimisesta. Hankitaan tietoa luomu-, lähi-, ja kausiruoasta sekä funktionaalisista elintarvikkeista

**Linssin läpi (m1KU)**

Yhden kurssin kuvataiteessa keskitytään valokuvaamisen vetovoimaan. Kurssilla harjoitellaan kameran ja valokuvien käyttöä, kuvien muokkaamista sekä kehitetään henkilökohtaista valokuvailmaisua. Valokuvaamisen avulla tehdään havaintoja elämästä, ympäristöstä sekä yhteiskunnasta. Linssin läpi harjoitellaan sekä näkemisen, ajattelemisen että valitsemisen rajaamista. Kurssilaiset koostavat omasta teemastaan kuvasarjoja, -esityksiä ja –kollaaseja.

**Omin käsin (m1KÄTS)**

Kurssilla oppilas voi vapaasti valita käyttämänsä käsityötekniikan, materiaalit ja työnsä aiheen. Oppilas suunnittelee oman työnsä ja toteuttaa sen valitsemallaan tavalla tai erilaisia menetelmiä yhdistellen. Kurssilla voi olla myös yhteinen teema, jos oppilaat niin haluavat. Kurssin aikana voidaan tehdä tutustumiskäyntejä tekstiilialan yrityksiin tai materiaaleja myyviin yrityksiin.

**Let’s speak English! (m1EN)**

Suullisen englannin kokonaisuus tarjoaa peruskoulun päättövaiheen oppilaille

mahdollisuuden laajentaa suullista kielitaitoaan. Valinnainen oppiaine on selkeästi suunnattu oppilaille, jotka todella haluavat kehittää ja vahvistaa omaa suullista kielitaitoaan. Suullisen englannin opetuksessa hyödynnetään monipuolisesti erilaisia oppimismenetelmiä, joissa oppilaan oma aktiivisuus korostuu. Harjoitteiden laajuus vaihtelee lyhyistä ääntämistehtävistä draamatulkintoihin. Oppilaiden omia kiinnostuksen kohteita otetaan huomioon opintokokonaisuutta suunniteltaessa ja sen aikana, jolloin oppilas pääsee osaksi kokonaisuuden toteutusta. Suullisen englannin opiskelu perustuu tunneilla annettuihin näyttöihin, joita ei voi luontevasti korvata kirjallisin tehtävin.

**Tietoteknologia (m1AT)**

Tietoteknologia valinnaisaineena on **syventävä kokonaisuus oppilaille, joilla muihin valinnaisaineisiin** **sisältyy tietotekniikka, teknologia tai molemmat näistä.** Tietoteknologialla tarkoitetaan erilaisia tietotekniikkaa ja siihen perustuvia teknologioita hyödyntäviä menetelmiä, laitteita ja sovelluksia.

Valinnaisaineessa tietoteknologia **syvennetään** oppilaan ymmärrystä tietoteknisen osaamisen tärkeydestä tämänhetkisessä ja tulevaisuuden yhteiskunnassa. Valinnaisen oppiaineen luonne on vahvasti tulevaisuuteen suuntaava. Tietoteknologiassa tutustutaan erilaisiin tietotekniikkaa **soveltaviin** menetelmiin, laitteisiin ja sovelluksiin, esimerkiksi multikopteri, 360-kamera ja VR-lasit ja -sovellukset.

10

**Nuorten ihmissuhdetaitojen kurssi (NUISKU) (m1NU)**

Kurssilla tavoitteena on oppilaan itsetuntemuksen syventyminen, vuorovaikutustaitojen oppiminen, ristiriitojen rakentava ratkaiseminen koulussa, kotona ja kaveripiirissä, vastuunottaminen omasta elämästä ja ihmissuhteista. Kurssilla opetellaan selkeää viestintää ja aktiivista kuuntelua, harjoitellaan ongelmanratkaisutaitoja käytännössä, analysoidaan sosiaalista vuorovaikutusta omassa ryhmässä ja kaikissa ihmissuhteissa.

Oppilaan arviointi kurssilla on monipuolista. Se perustuu sekä oppilaan itsearviointiin että opettajan suorittamaan arviointiin. Oppilas saa kurssin aikana palautetta omasta toiminnastaan myös muilta kurssin osallistujilta. Arvioinnin perustana on aktiivinen osallistuminen tunnilla sekä suulliset ja kirjalliset tehtävät. Nuorten ihmissuhdekurssi arvioidaan päättötodistuksessa merkinnällä hyväksytty. Hyväksytyn saa osallistumalla opetukseen.

**Maailma tänään (m1HI)**

Historian Maailma tänään -valinnaisainekurssilla tarkastellaan yhdessä eri näkökulmista aikamme maailmaa ja nykypäivän ilmiöitä, jotka vaikuttavat meidän kaikkien elämään. Kurssilla tehdään oppilaiden oman kiinnostuksen mukaan oppiainerajat ylittäviä projekteja sekä pienimuotoisia esityksiä, pari- ja ryhmätöitä. Oppilaat harjaantuvat etsimään ja tulkitsemaan kriittisesti historian tutkijan tavoin erilaisia lähteitä ja erilaista tietoa. Tärkeänä osana oppilaat seuraavat koko kurssin ajan myös aiheeseen liittyvää ajankohtaista tietoa ja aiheiden ympärillä käytyä ajankohtaistakeskustelua. Mahdollisuuksien mukaan hyödynnetään eri alojen asiantuntijoiden vierailuja esimerkiksi sosiaalisen median välityksellä. Oppilaat voivat pitää omasta aiheestaan myös blogia tai kirjoittaa oppimispäiväkirjaa.

Kurssilla opitaan tekemään perusteltuja tulkintoja ja johtopäätöksiä tutkimusaineistosta. Oppilaat osaavat perustellusti muodostaa kuvan siitä, miksi maailma on sellainen kuin se nyt on ja miltä tulevaisuus näyttää.